суровини като процент от отпадъците и скрапа. Според информацията в искането за преглед действителните разходи за тези други суровини представляват незначителен дял от общите действителни производствени разходи. Освен това консумативите са изразени като дял от разходите за общите суровини и са приложени към незасегнатите от нарушения разходи за общите суровини.
 3.3.2.3. Труд
 (75)
 За да определи референтната стойност на разходите за труд, Комисията използва статистически данни на МОТ, от които бе получена информация за действително отработените от наето лице среден брой часове на седмица и месечните доходи на наетите лица в производството през разследвания период в рамките на прегледа (57). Като използва тези данни, Комисията изчисли почасовата заплата в производството, като към нея бяха добавени допълнителни свързани с труда разходи (вноски за социално осигуряване и за осигуряване при безработица, поемани от работодателя) (58).
 3.3.2.4. Енергия
 (76)
 За да определи референтната стойност на разходите за газ и електроенергия, Комисията използва референтните цени, определени от агенцията Osinergmin.
 (77)
 Референтните цени на природния газ се определят от Osinergmin на месечна база и са лесно достъпни на уебсайта на агенцията (59).
 (78)
 Референтните цени на електроенергията зависят от региона, в който се доставя електроенергията. Според годишния доклад на дружеството Aceros Arequipa неговото производство е съсредоточено в завода му в Pisco (Ica). Максималните цени на електроенергията, начислявани от дружеството за електроенергия в Pisco, се определят от Osinergmin и са лесно достъпни. Информацията бе достатъчно подробна, за да се определят цената на електроенергията и цената за използване на разпределителната система, заплащани от промишлените ползватели всеки месец (60).
 (79)
 Цената на водата за промишлени потребители, начислявана от местното дружество в Pisco (Emapisco), се основава на референтните цени, определени от агенцията Sunass в нейния доклад за периода 2018—2023 г., който е достъпен онлайн (61).
 3.3.2.5. Общопроизводствени разходи, ПОАР, печалба и амортизация
 (80)
 За да установи незасегнатата от нарушения стойност на общопроизводствените разходи и предвид липсата на съдействие от страна на китайските производители износители, Комисията използва наличните факти в съответствие с член 18 от основния регламент. Поради това Комисията определи съотношението между общопроизводствените разходи и преките разходи за производство въз основа на предоставените от заявителя данни за производителите от Съюза. Впоследствие този процент бе приложен към незасегнатата от нарушения стойност на преките разходи за производство, за да се получи незасегнатата от нарушения стойност на общопроизводствените разходи.
 (81)
 Комисията определи размера на разумни ПОАР и печалби, при които няма нарушения, на базата на финансовите данни за 2019 г. на Aceros Arequipa, както е отчетено в одитираните финансови отчети на дружеството (62).
 3.3.2.6. Изчисляване на нормалната стойност
 (82)
 Въз основа на посоченото по-горе Комисията формира нормалната стойност на базата на цена франко завода в съответствие с член 2, параграф 6а, буква а) от основния регламент.
 (83)
 Първо, Комисията определи производствените разходи, при които няма нарушения. Предвид липсата на съдействие от страна на производителите износители Комисията използва информацията, предоставена от заявителите в искането за преглед, по отношение на използването на всеки фактор (материали, енергия и труд) за производството на валцдрат. Комисията умножи използваните фактори по незасегнатите от нарушения разходи за единица продукция